Golfo de Vasto

El golfo de Vasto el ze na artegołasion de'l mar Adriàtego meridional situà in Abruso. 

El ga el nome de ła sità de Vasto, che ła ghe dà de fronte; el ze conpreso tra Ponta de ła Pena e el confin tra l'Abruso e el Mołize.

 Descrision 
El łizo de'l golfo el detiene el prinsipałe scało comersiałe de ła sità, o el porto de Vasto, situà inte ła zona de'l vecio porto, ndove che A se cata ła Tore de Ponta Pena (XVI sècoło), de vista contro łe invazion turche de'l '500. In zona ghe ze anca el Faro de Ponta Pena, recostruìo daspò che i todeschi i ło ga minà de'l 1944, e el ze alto 70 metri. Ghe ze anca ła picenina cieza de Santa Maria de Pennaluce, sircondà da cazete popołare, abitàe dai brasenti de'l porto. 

Altra sesion de'l vasto golfo ła ze ła frasion Marina, situà ai pie de ła sità vecia, che inte'l '60 ła ga visto un forte sviłupo urbanìstego par el turizmo estivo. 
miniatura|sinistra|Panorama de ła Marina e el ponte
Inisialmente ła Marina ła ze stada sede de viłete rezidensiałi tardivo otosentesche cofà Viła Marchesani, che ła ze stà sede anca de un canpo de consentramento inte'l 1940-43, ła parochia ła ze stà ła cieza neogòtega de Stella Maris, costruìa a'l posto de n'altra presedente (1902). Inte i ani '60 A ze scominsià łongo ła strada statałe Adriàtega el zviłupo ediłisio, continuà anca inte i ani che i ga seguìo, e ancora ancò in corso, A ze stà ricalifegà e zlongà el łongomare Cordella, che'l se dirama San Salvo, deventando  łongomare Duca dei Abruzzi. Dopo A ze stà reałizà  anca el sentro de ansiani co ospeałe incorporà, rénte de ła nova parochia de San Fransesco. 

A ze stà reałizà el ponte turìstego, e ła scultura bronza de ła Banjante ciamà "la Sirenetta", òpara de Aldo d'Adamo.

La zestion dei eventi culturałi ła ze incargada de ła Comunità Golfo d'Oro de Vasto. Da'l pòrtego parte łe nave par zirar in zona, verso ła costa.

 Galleria d'imàzeni 

Categoria:Golfi del Adriatico